**BREDDEUDVALGSMØDE**

Dato: Onsdag, d. 26. september 2018

Sted: Skype

Tid: kl. 16.00 – 18.00

Deltagere: Charlotte Svarrer (CS)  
 Jannie Thomadsen (JT)  
 Lene van der Keur (LvdK)  
 Merete Brink Speedtsberg (MBS)  
 Mogens Jensen (MJ)  
 Søren Jul Kristensen (SJK)  
 Anette Svejstrup (ASV)  
  
 Mette Skovgaard (MSK) – under pkt. 11  
 Peter Kock Hansen (PKH) – under pkt. 11

**UDKAST TIL REFERAT**

1. **Godkendelse af dagsorden** *Dagsorden er godkendt.*
2. **Godkendelse af referat fra seneste møde**

*Referatet er godkendt via ugemail 13.*

1. **Idrætter**

**IU Fodbold** (bilag 3)

Baggrund: Samarbejdsaftale med DBU er underskrevet. Den væsentligste ændring ift. tidligere er, at DBU vil øremærke de 100.000 kr., som de giver i tilskud til Parasport Danmark. Der er udarbejdet et udkast til kriterier for at få andel i pengene.  
 Indstilling: Orientering tages til efterretning.  
  
 BESLUTNING:  
 *SJK gør opmærksom på at IU Fodbold har godkendt forslaget. Det bemærkes, at der skal ændres i formuleringen omkring trænere og kørsel, og med denne rettelse tilslutter BrU sig udkastet. Det bliver videreformidlet til kontaktpersonen i DBU.*

1. **Økonomi**

**Budget 2019**  
 Baggrund: Materiale vedr. budgetansøgning for 2019 er udsendt til alle Idrætsudvalg 7. juli. Reminder om deadline d. 15. oktober er udsendt d. 20. september.  
 Indstilling: Procedure for behandling af budgetansøgningerne gennemgås.  
  
 BESLUTNING:  
 *Som inspiration til JT og MBS, der for første gang skal behandle budgetansøgninger vil LvdK gennemgå den indsendte budgetansøgning nu og lave udkast til anbefaling.  
 Ansøgningerne sendes løbende til kontaktpersonerne i BrU.  
 Efter deadline 15. oktober distribueres det samlede ansøgningsmateriale til BrU med en opdateret PIVOT for 2018 samt regnskab for 2017.*

1. **Aktivitetspuljen**

a. **IU Vintersport/Kørestolscurling** – B-VM (bilag 5a)

Baggrund: Fra IU Vintersport/Kørestolscurling er der kommet en ansøgning om tilskud til deltagelse i B-VM i kørestolscurling Finland i dagene d. 7.-15. november. Der søges om dækning af rejse- og opholds-udgifter for træner/lederstaben på 3 personer i alt 27.000,- kr.

Indstilling: Der deltages med 5 spillere hvilket, jvf. tidligere drøftelser i BrU, max kan udløse økonomisk støtte til 2 trænere/ledere, så ansøgningen imødekommes med et tilskud på kr. 18.000,-.  
  
 BESLUTNING:

*Indstilling følges.*

*Opfølgning: ASV*

b. **IU Cykling** - Prag (bilag 5b)  
Baggrund: IU Cykling oplyser at de har en ubrugt bevilling på kr. 4.500,- som de ønsker at bruge som tilskud til deltagerbetalingen for ryttere der skal deltage i et bredde-cykelløb i Prag i dagene d. 29.–30. september.

Det samlede budget er 27.500 kr.

Eliten lægger et tilskud på 10.000 kr.

Deltagerbetaling 13.000 kr.

BRU ansøgning 4.500 kr.   
Indstilling: Ansøgningen drøftes.  
  
BESLUTNING:  
*Ansøgningen imødekommes ikke. Der gives ikke tilskud til deltagerbetaling, og BrU gør opmærksom på at ubrugte midler ikke kan anvendes til andre formål uden aftale med BrU.*

1. **Aktivitetspuljen – Opfølgning**

**IU Showdown** – EM (bilag 6)Baggrund: Aktivitetspuljen har støttet deltagelse i EM i Warszawa. De deltagende spillere har lavet et skriv om deltagelsen.

Indstilling: Orientering tages til efterretning.  
  
 BESLUTNING:  
 *Orientering er taget til efterretning.*

1. **Frivilligheds Forsamling 2018** Baggrund: FF 2018 blev afviklet 1.-2. september. BrU deltog.  
    Indstilling: FF 2018 drøftes.  
     
    BESLUTNING:  
    *Der er enighed i BrU om at FF giver mening, og at det er et godt forum for frivillige til at mødes! På baggrund af evalueringerne fra deltagerne vil arbejdsgruppen bag FF udarbejde et forslag til Parasport Danmarks bestyrelse om at fortsætte samlingerne fremover. Hvis oplæg fra arbejdsgruppen er klar præsenteres det på næste møde.*
2. **Google Drev** Baggrund: På FF 2018 blev afholdt en workshop om Idrætsudvalgenes værktøjer. Her blev deltagerne bla. introduceret til Google Drev – et fildelingsværktøj, der skal gøre det nemmere at være udvalgsmedlem samt sikre en historik i udvalgsarbejdet.  
    Indstilling: BrU’s brug af Google Drev drøftes.  
     
    BESLUTNING:  
    *En introduktion bla. med henblik på oprettelse af BrU-medlemmerne tages op på et kommende BrU-møde.*
3. **SkoleOL** (bilag 9)

Baggrund: Parasporten får fremover en større rolle i SkoleOL.  
Indstilling: Orientering tages til efterretning.  
BESLUTNING:  
*SJK orienterer om møde med organisationen bag SkoleOL. Arbejdet med at forbedre muligheder for inklusion af elever med handicap i de udbudte idrætter og informere herom skal styrkes. Desuden vil Parasport blive udbudt som en selvstændig idræt.*

1. **Specialskolernes Landsidrætsstævne (SLIS)**

Baggrund: SLIS-komiteen har bedt Parasport Danmark om at overtage administration af SLIS efter at Dansk Skoleidræt, som i mange år har været administrator, har opsagt deres aftale. Vi overtager funktionen, fordi der er et stort rekrutteringspotentiale og en god platform for profilering af Parasport Danmark og Special Olympics.

Indstilling: Orientering tages til efterretning.  
  
 BESLUTNING:  
 *SJK orienterer om at Parasport Danmark fremover vil tage sig af det administrative for SLIS, - herunder f.eks. tilmelding og økonomi. Selve program og afvikling af stævnet tager SLIS-komiteen sig af, og Parasport Danmark modtaget betaling for de administrative ydelser.*

1. **Børn og unge politik** (bilag 11)

Baggrund: På seneste BrU møde blev første udkast til en Børn og Unge politik fremlagt. Der er nu arbejdet videre på dette og næste udgave fremlægges.

Indstilling: Pkt. drøftes  
  
 BESLUTNING:  
 *Det reviderede oplæg blev fremlagt og kommenteret af BrU. Der er enighed om at politikken skal gøres operationel.   
 Det blev drøftet indgående om hvorvidt Gruppen B&U med ADHD/ASF med normal begavelse skal nævnes. Enighed om at såfremt det skal udspecificeres må det ikke være ekskluderende.  
 MSK og PKH skal nu arbejde videre med den endelige politik ud fra de bemærkninger BrU har fremsat. Endvidere skal der udarbejdes en handlingsplan med mål/og delmål.  
 En handlingsplan skal løbe over 4 år og skal forventes at evalueres og revideres 1-2 gange om året.  
 Endeligt forslag til en politik/strategi fremlægges og godkendes på breddeudvalgsmødet i november. Hvis det bliver nødvendigt, kan der*

*endelig godkendelse klares senere på året på et Skype-møde.*

1. **E-Sport** (bilag 12)Baggrund: Uddannelseskonsulent Zenta Frerks har lavet vedhæftede notat om E-sport i relation til Parasport.   
    Indstilling: BrU drøfter hvordan Parasport Danmark skal forholde sig til E- sport.  
     
    BESLUTNING:  
    *Der er delte meninger om hvorvidt det er idræt/sport, men BrU mener, at det er vejen frem at hoppe med på vognen og dermed arbejde på at få indflydelse på udviklingen. Parasport Danmarks opgave er at sikre at E- Sport også bliver et tilbud til mennesker med et handicap.*
2. **Special Olympics Idrætsfestival 2020** Baggrund: Forarbejdet er nu gået i gang. Der har dels været et internt møde i Parasport Danmark, samt et møde med værtsbyen Frederikshavn.   
    Indstilling: Logo og indholdet af idrætter drøftes.  
     
    BESLUTNING:  
    *Festivallen skal have et nyt logo, - forlag fremlægges for BrU når det er klart. Som udgangspunkt skal der arbejdes videre med at udbyde de samme idrætter dom i 2018. Deltagerantallet i Hockey var meget lavt og IU Hockey skal være villige til at arbejde for rekrutteringen såfremt idrætten skal på programmet i 2020.*
3. **Nyt fra:**

a. Bestyrelsen  
 *Intet at referere.*

b. Udviklingsudvalget  
 *Intet at referere.*

c. Breddeudvalgets medlemmer  
 *MBS har deltaget i IU Vintersports møde i uge 39.  
 MJ har deltaget i arrangement på Egmont ifbm. indsættelse af ny forstander.*

d. Administrationen  
 *Parasport Danmark har sammen med SportEvent Danmark og Vejle Kommune fået værtskabet for EM i Kørestolsrugby. Det skal afvikles i Vejle i august 2019.  
 Der er samtaler i Team Nord torsdag d. 27. sept. vedr. stillingen som Idrætskonsulent med fokus på rekruttering.*   
 *Parasportens Dag blev afviklet lørdag d. 22. sept. – OK deltagelse i Vejle men lidt skuffende deltagerantal på Frederiksberg. Nu skal der efterfølgende evalueres på arrangementet.*

1. **Evt.** *Intet at referere.*
2. **Næste møde**

Onsdag d. 7. november kl. 12.00-19.00, Vejle

Kalenderen:

2018   
18.-21. okt. Danisa Denmark Open Special Olympics, Odense  
3. nov. Pressalit Sports Academy, Middelfart

2019  
1. feb. IU Showdown Landsmøde 2019, Fredericia  
8.-22. mar. Special Olympics World Summer Games 2019, Abu Dhabi